సెన్సెక్స్ 346 పాయింట్లు అప్ముంబై: కొద్ది రోజులుగా మార్కెట్లో ఏర్పడిన కరెక్షన్ కారణంగా తక్కువ విలువకే అందుబాటులో ఉన్న షేర్ల కొనుగోలుకు ఇన్వెస్టర్లు పోటీ పడడం, ఆయిల్ ధరల తగ్గుదల కారణంగా ఆర్ఐఎల్ షేరు ఇచ్చిన మద్దతుతో స్టాక్ ఇండెక్స్లు గురువారం పరుగులు తీశాయి. ప్రధానంగా పిఎస్యు బ్యాంకు షేర్లు ర్యాలీకి మద్దతు ఇచ్చా యి. ఫలితంగా స్టాక్ ఇండెక్స్లు నవంబరు ఒకటో తేదీ తర్వాత ఒకే రోజులో గరిష్ఠ లాభాలను నమోదు చేశాయి. మూడు రోజుల భారీ పతనాలకు తెర దించుతూ సెన్సెక్స్ ఇంట్రాడేలో 33165.15 పాయింట్లను తాకి చివరికి 346.38 పా యింట్ల లాభంతో 33106.82 పాయింట్ల వద్ద ముగిసింది. ఈ నెల పదో తేదీ తర్వాత నమోదైన గరిష్ఠ స్థాయి ఇదే. నిఫ్టీ 96.70 పాయింట్ల లాభంతో 10214.75 పాయింట్ల వద్ద క్లోజయింది. ఈ ర్యాలీతో ఒక్క రోజులోనే బిఎ్సఇలో లిస్టింగ్ అయిన కంపెనీల మార్కెట్ విలువ 143.19 లక్షల కోట్ల రూపాయలకు పెరిగింది. 3.85 శాతం లాభంతో ఇన్ఫోసిస్ సెనెక్స్ కంపెనీల్లో లాభాల్లో ప్రథమ స్థానంలో నిలిచింది. ఎస్బిఐ, రిలయన్స్, ఎన్టిపిసి, టిసిఎస్ కూడా లాభాల్లో తదుపరి స్థానాల్లో నిలిచి ర్యాలీకి మద్దతు ఇచ్చాయి. కొనుగోళ్ల మద్ద తు అన్ని రంగాలకు  విస్తరించడం వల్ల స్మాల్క్యాప్, మిడ్క్యాప్ ఇండెక్స్లు లాభాల్లోనే ఉన్నాయి. ఐటి ఇండెక్స్ 2.16 శాతం మేరకు లాభపడగా టెక్నాలజీ, పవర్, రియాల్టీ ఇండెక్స్లు కూడా మెరుగైన లాభాలనే సాధించాయి.క్యూ2లో ఆకర్షణీయమైన ఫలితాలు ప్రకటించడంతో న్యూ ఇండియా అష్యూరెన్స్ లాభాల్లో ముగిసింది. ఈ షేరు ఇంట్రాడేలో 3.11 శాతం లాభంతో 703 రూపాయల గరిష్ఠ స్థాయిని తాకి చివరికి 683.75 రూపాయల వద్ద ముగిసింది.సెబి గణాంకాల ప్రకారం బుధవారం దేశీయ సంస్థలు 869.09 కోట్ల రూపాయల విలువైన షేర్లను కొనుగోలు చేయగా ఎఫ్పిఐలు 381.42 కోట్ల రూపాయల విలువైన షేర్లను విక్రయించాయు.
sensex 346 paayintlu apmumbai: koddi rojulugaa marketlo erpadina correction kaaranamgaa takkuva viluvake andubaatulo unna sherla konugoluku investerlu poty padadam, aayil dharala taggudala kaaranamgaa aril sheru ichina maddatuto stack indexlu guruvaram parugulu teesaayi. pradhaanamgaa psu byaanku sherlu ryaaleeki maddatu icha ye. phalitamgaa stack indexlu navambaru okato tedee tarvaata oke rojulo garishta laabhaalanu namodu chesaayi. moodu rojula bhari patanaalaku tera dinchutuu sensex intradelo 33165.15 paayintlanu taaki chivariki 346.38 paa yintla laabhamtho 33106.82 paayintla vadda mugisindi. ee nela padho tedee tarvaata namodaina garishta sthaayi ide. nifty 96.70 paayintla laabhamtho 10214.75 paayintla vadda klojayindi. ee ryaaliitoe okka rojulone bsilo listing ayina companyla market viluva 143.19 lakshala kotla roopaayalaku perigindi. 3.85 saatam laabhamtho infosis senex companyllo laabhaallo prathama sthaanamlo nilichindi. esbi, relions, entipisi, tcs kuudaa laabhaallo tadupari sthaanaallo nilichi ryaaleeki maddatu ichayi. konugolla madda tu anni rangaalaku  vistarinchadam valla smalke, midkyap indexlu labhallone unnaayi. aiti index 2.16 saatam meraku laabhapadagaa technology, paver, realty indexlu kuudaa merugaina labhalane saadhinchaayi.kyuu2loo aakarshaneeyamaina phalitaalu prakatinchadamtho nyoo india ashurens laabhaallo mugisindi. ee sheru intradelo 3.11 saatam laabhamtho 703 roopaayala garishta sthaayini taaki chivariki 683.75 roopaayala vadda mugisindi.sebi ganankala prakaaram budhavaaram desheeya samsthalu 869.09 kotla roopaayala viluvaina sherlanu konugolu cheyagaa efpilu 381.42 kotla roopaayala viluvaina sherlanu vikrayinchaayu.